Hesperides
Vide etiam paginam discretivam: Hesperides (discretiva). In mythologia Graeca, Hesperides (Graece Ἑσπερίδες) sunt nymphae e Nocte natae, custodes malorum aureorum, quae in horto amoenissimo ab Hera instituto crescunt. Probitati nympharum diffidens Hera insuper Ladonem draconem centicipem adposuit custodem. Qui hortus, Hesperidum dictus, loco ignoto in extrema ora Oceani iacebat non procul a Fortunatis insulis.